ΦΩΣ ΣΕ ΔΡΑΣΗ

Ο Αληθινός Πλούτος
2023-10-08 11:00 - 13:30 (Europe/Athens) | Thissioview Restaurant, Αποστόλου Παύλου 25, Αθήνα, Greece
Ο σύγχρονος Λάμα Γιόνγκεϊ Μινγκιούρ Ρίνποτσε λέει : «Ο χρόνος και η προσπάθεια που ξοδεύουν οι άνθρωποι για τη συσσώρευση και τη διατήρηση υλικού ή «εξωτερικού πλούτου» δίνει πολύ λίγες ευκαιρίες για να καλλιεργήσουν «εσωτερικό πλούτο»—ιδιότητες όπως συμπόνια, υπομονή, γενναιοδωρία και ηρεμία. Αυτή η ανισορροπία προκαλεί στους ανθρώπους, ειδικά όταν αντιμετωπίζουν σοβαρά ζητήματα, χρόνιες ψυχοσωματικές ασθένειες και συναισθηματικό πόνο».Ο αληθινός πλούτος είναι η ευδαιμονία και όχι η ευτυχία, που εξαρτάται σε μεγάλο βαθμό από εξωτερικές, μεταβαλλόμενες συνθήκες.

Από το εγώ στο εμείς
2023-09-29 19:00 - 21:00
Εισηγητής ο ψυχίατρος-ψυχοθεραπευτής Αντώνης ΛιοδάκηςΕίσοδος ελεύθερη.

Φιλοσοφικός Περίπατος Αγρινίου στο Δασύλλιο Αγίου Χριστοφόρου
2023-08-06 08:00 - 17:00
Το ΦΙΛΟΣΟΦΙΚΟ ΚΑΦΕΝΕΙΟ ΑΓΡΙΝΙΟΥ ΤΗΣ ΚΙΝΗΣΗΣ ΦΩΣ ΣΕ ΔΡΑΣΗ σας προσκαλεί σε ΑΦΥΠΝΙΣΤΙΚΟ ΠΕΡΙΠΑΤΟ. Την Κυριακή 6 Αυγούστου μεταφερόμαστε από την πλατεία Δημοκρατίας και τον αστικό ιστό, στο Δασύλλιο του Αγίου Χριστοφόρου, που αποτελεί ένα τοπίο φυσικής ομορφιάς και τον κύριο όγκο πράσινου της πόλης μας. ΛΕΠΤΟΜΕΡΕΙΕΣ:-Η εξόρμηση περιλαμβάνει χαλαρό περίπατο, ανάβαση στο δάσος, με στάση σε αυτό και συζήτηση για την αξία της άσκησης στη σωματική, αλλά και την πνευματική μας υγεία.Μετά το πέρας του περιπάτου μπορούμε να απολαύσουμε δροσερό ρόφημα σε κάποιο κοντινό καφέ.-Φοράμε άνετα ρούχα, κατάλληλα παπούτσια, καπέλο, γυαλιά και έχουμε μαζί μας νερό.– Ο καθένας προσέρχεται με δική του ευθύνη και η συμμετοχή είναι φυσικά δωρεάν.-Σημείο συνάντησης: πλατεία Δημοκρατίας, Αγρίνιο-Ώρα συνάντησης : 8:00 το πρωί. Σας περιμένουμε!

Νόηση-Μετανόηση-Συνεννόηση
2023-07-16 11:00 - 13:00 | Αναψυκτήριο “Παυσίλυπο”, Καρδίτσα
Πρόσκληση για ανοιχτή συζήτηση σε όλους .Ελάτε να ανταμώσουμε και να φιλοσοφήσουμε με στόχο την ανταλλαγή απόψεων και επί γνώσεων πάνω στο θέμα νόηση-μετανόηση-συνεννόηση. Το φιλοσοφικό καφενείο Καρδίτσας της κίνησης πνευματικού ακτιβισμού φως σε δράση δίνει τη δυνατότητα στο κάθε άνθρωπο να εκφραστεί και να στοχαστεί πάνω στη ζωή του..Η συνάντηση θα φιλοξενηθεί σε κλιματιζόμενη αίθουσα με καταπράσινη θέα στο αναψυκτήριο” παυσίλυπο” στην Καρδίτσα,την Κυριακή 16 Ιουλίου στις 11:00 το πρωί.Σας περιμένουμε!

Γιορτή Θερινού Ηλιοστασίου
2023-06-18 09:00 - 20:00 | Κάστρο Ακροκορίνθου, Κόρινθος
Φίλοι μαςΤο ΔΡΟΜΙΚΟ και το ΕΙΚΑΣΤΙΚΟ ΦΩΣ της Κίνησης ΦΩΣ ΣΕ ΔΡΑΣΗ σας προσκαλούν στη μεγαλύτερη γιορτή του καλοκαιριού!Γιορτάζουμε το ΦΩΣ, την ΑΡΜΟΝΙΑ, το ΚΑΛΛΟΣ!Για να τιμήσουμε την παρουσία του Ήλιου, να συνδεθούμε με το ΑΠΟΛΛΩΝΙΟ ΦΩΣ να δυναμώσουμε την εσωτερική μας φλόγα!Την Κυριακή 18 Ιουνίου βρισκόμαστε στο κάστρο του Ακροκορίνθου και το Ναό του Απόλλωνος στην Αρχαία Κόρινθο!Εκεί όπου ο μυθικός βασιλιάς Βελλεροφόντης αφιέρωσε το χώρο στο θεό Ήλιο!Ένας τόπος εξαιρετικής φυσικής ομορφιάς και υψηλής ενεργειακής δόνησης!Θα περιηγηθούμε στο μεγαλύτερο Κάστρο της Πελοποννήσου από όπου θα απολαύσουμε την πανοραμική θέα, ανάμεσα από διηγήσεις και αναφορές στους μύθους και την μεγάλη ιστορία της περιοχής!Θα επισκεφτούμε το αρχαιολογικό μουσείο με τα πλούσια εκθέματα και θα ξεναγηθούμε στον αρχαιολογικό χώρο της Αρχαίας Κορίνθου και στον υπέροχο ναό του Απόλλωνος.Θα ολοκληρώσουμε την ημέρα με μπάνιο σε παραλία της περιοχής και γεύμα στα γύρω ταβερνάκια. ΛΕΠΤΟΜΕΡΕΙΕΣ:-Η εξόρμηση περιλαμβάνει ανάβαση σε ύψος 575 μέτρων, στον βράχο όπου δεσπόζει το περίφημο Κάστρο, διαρκείας περίπου μίας ώρας. Η είσοδος είναι δωρεάν.-Η είσοδος στο μουσείο και τον αρχαιολογικό χώρο είναι 8 ευρώ το άτομο.-Φοράμε άνετα ρούχα και κατάλληλα παπούτσια, καπέλο, γυαλιά.-Μικρό σακίδιο με σνακ και νερό, μαγιό, πετσέτα και αντηλιακό.-Σημείο συνάντησης: στους πρόποδες του Κάστρου όπου υπάρχει χώρος για πάρκινγκ.-Ώρα συνάντησης : 9:00 το πρωί.-Επιστροφή αργά το απόγευμα.-Η μετακίνηση θα γίνει με δικά μας μέσα. Δηλώσεις συμμετοχής μέχρι το Σάββατο 17 Ιουνίου στα email : dromikofos@gmail.com&eikastikofos@gmail.com Σας περιμένουμε! ( Όσοι δεν διαθέτετε αυτοκίνητο ή όσοι έχετε κενές θέσεις στο αυτοκίνητο σας που θα μπορούσαν να εξυπηρετήσουν άτομα που δεν διαθέτουν, στείλτε μας μήνυμα)

Ο φόβος της ελευθερίας
2023-05-28 11:00 - 13:00 | Τσαγερία- Βιολογικό παντοπωλείο “Το Μύρτιλο”, Αγρίνιο
Η επόμενη συνάντηση του Φιλοσοφικού Καφενείου Αγρινίου θα πραγματοποιηθεί την Κυριακή, 28/5/23 (11.00-13.00), με θέμα συζήτησης: “Ο ΦΟΒΟΣ ΤΗΣ ΕΛΕΥΘΕΡΙΑΣ”, στο φιλόξενο χώρο “Το Μύρτιλο”, Τσαγερία- Βιολογικό Παντοπωλείο, Φιλελλήνων 41, Αγρίνιο. Η εισήγηση θα γίνει από την Έλενα Τριανταφυλλίδη (Ιατρό, Παθολογοανατόμο) και θα ακολουθήσει συζήτηση με τους παρευρισκόμενους. Είσοδος ελεύθερη με κατανάλωση ροφήματος. Σας περιμένουμε! Υ.Γ. Για την εξασφάλιση θέσης είναι καλό να προσέρχεστε νωρίτερα από την ώρα έναρξης.

Επίκτητου «Εγχειριδίον»
2023-05-22 08:00 - 17:00 | Online, Greece
Παρουσίαση και σχολιασμός του ‘Εγχειριδίου” του Επίκτητου, στην εκπομπή ΑΝΟΙΧΤΟ ΜΙΚΡΟΦΩΝΟ, με τον Γιάννη Αυγουστάτο, από το κανάλι του ΕΠΑΜ στο Youtube.

Πίστη και Εμπιστοσύνη
2023-05-14 08:00 - 17:00 | Thissioview Restaurant, Αποστόλου Παύλου 25, Αθήνα
Φιλοσοφικό Καφενείο Αθήνας για τον μήνα Μάιο 2023.

Εσωτερική Όραση - Ο πειρασμός της Εξουσίας
2023-05-12 20:30 - 21:30 | Online, Greece
Οι δυναμικές τής εξουσίας παρουσιάζονται σχεδόν σε κάθε ανθρώπινη κοινωνική αλληλεπίδραση. Πόσο ερωτεύσιμη είναι η δύναμη που δίνει η εξουσία; Πόσο απεγνωσμένα επιθυμητός είναι ο πόθος για εξουσία και ποιες είναι οι ρίζες του;Ο εξουσιαστής γίνεται αιχμάλωτος της θέσης του, των προνομίων του, του γραφείου του. Δεν είναι πλέον κύριος του εαυτού του, επειδή ελέγχεται από την θέση του και τα προνόμια αυτής.“Αρχή άνδρα δείκνυσι -Η εξουσία αποκαλύπτει τον χαρακτήρα” – Βίας ο Πριηνεύς“Η δύναμη ελκύει πάντα ανθρώπους με χαμηλή ηθική” – Αϊνστάιν“Ο φόβος είναι το θεμέλιο κάθε κυβερνητικής εξουσίας” – John Adams“Έχεις μεγάλη εξουσία, αν κατέχεις τον εαυτό σου” – Σενέκας

Αγάπη και Ελευθερία
2023-05-11 11:00 - 13:00 | Thissioview Restaurant, Αποστόλου Παύλου 25, Αθήνα, 11851
Συνάντηση του Φιλοσοφικού Καφενείου Αθήνας για τον μήνα Νοέμβριο 2023.Είσοδος ελεύθερη με κατανάλωση ροφήματοςΗ αγάπη και η ελευθερία είναι θεμελιώδεις διαστάσεις της ανθρώπινης εμπειρίας. Είναι στενά συνδεδεμένα μεταξύ τους, σαν όψεις του ίδιου νομίσματος. Κάτι βαθιά μέσα μας, μας κάνει να νιώθουμε ότι μόνο η αγάπη μπορεί πραγματικά να μας απελευθερώσει. Ταυτόχρονα, μόνο αν είμαστε ελεύθεροι μπορούμε να έχουμε μια αυθεντική εμπειρία αγάπης.

Συντήρηση και πρόοδος
2023-04-30 18:00 - 19:30 | Μύλος, Λ. Δημοκρατίας 1, Καρδίτσα
φίλοι και φίλες του φιλοσοφικού καφενείου Καρδίτσας , στην εκπνοή του Απρίλη , την προσεχή Κυριακή στις 6 το απόγευμα ανταμώνουμε στον φιλόξενο πολυχώρο “Μύλος” Λ. Δημοκρατιας 1,στην Καρδίτσα.Το θέμα που θα μας απασχολήσει είναι “συντήρηση και πρόοδος”.την εισήγηση θα κάνει η κυρία Μορέλλα Κατερίνα υγειονομικός.

Μιλαρέπα
2023-04-23 11:00 - 14:00 | Κινηματογράφος Μικρόκοσμος, Λ. Συγγρού 106, Αθήνα
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ σας προσκαλεί στην πρώτη ελληνική προβολή της εξαιρετικής ταινίας της Λιλιάνας Καβάνη ” ΜΙΛΑΡΕΠΑ “ Εμπνευσμένη από ένα κλασικό κείμενο της Θιβετιανής λογοτεχνίας και την προσωπικότητα του Μιλαρέπα (περ. 1028–1111 μ.Χ.), που έμελλε να γίνει ο μεγαλύτερος άγιος του Θιβέτ. Η ταινία κινείται εμπρός-πίσω στον χρόνο ανάμεσα στην ιστορία του ομώνυμου ήρωα και ενός σύγχρονου Δυτικού νέου, του οποίου η ιστορία δεν διαφέρει και πολύ, καθώς αμφότεροι αμφιταλαντεύονται ανάμεσα στην αναζήτηση της γνώσης και τη δίψα για δύναμη. Το έργο αυτό της Λιλιάνα Καβάνι (Liliana Cavani) (1973), επαινέθηκε από τον Π.Π. Παζολίνι, ο οποίος το αποκάλεσε «μια αληθινά όμορφη ταινία». Στην αληθινή ιστορία που βασίζεται στις προφορικές παραδόσεις αιώνων, ο νεαρός Μιλαρέπα μπαίνει σε έναν κόσμο θλίψης και προδοσίας, μετά τον αιφνίδιο θάνατο του πατέρα του. Εξαθλιωμένος και απεγνωσμένος, βάζει σκοπό της ζωής του να μάθει μαύρη μαγεία και να εκδικηθεί τους εχθρούς της οικογένειάς του, συναντώντας στο δρόμο του μάγους, δαίμονες και τελικά έναν αινιγματικό δάσκαλο που θα τον οδηγήσει μετά από πολλές δοκιμασίες στην εξαγνιστική γνώση. Μετάφραση υποτίτλων : Γιάννης Αυγουστάτος Υ.Γ. Παρακαλείστε να προσέλθετε νωρίτερα από την έναρξη για την εξασφάλιση θέσης.

Αφυπνιστική Αρμονία - Ταξίδι προς τα Μέσα (Α' μέρος)
2023-04-21 20:00 - 21:30 | Online, Greece
Χαλαρώνοντας τις Χορδές του Νού, Τεντώνοντας τις Χορδές της Καρδιάς…Αποσπάσματα και σχολιασμός του βιβλίου ΤΑΞΙΔΙ ΠΡΟΣ ΤΑ ΜΕΣΑ, με ζωντανές ομιλίες του Osho που δόθηκαν σε κατασκήνωση διαλογισμού στο Γκουτζαράτ της Ινδίας.Από την Αφυπνιστική Αρμονία, την μηνιαία live εκπομπή του Wake Up Radio. Του web σταθμού της Κίνησης Φως Σε Δράση.Παρασκευή 21 Απριλίου, 20:00-21:30Επιμέλεια και παρουσίαση εκπομπής: Ελένη Κυριακοπούλου

Χρόνος και Χρήμα
2023-04-09 11:00 - 13:00 | Τσαγερία- Βιολογικό παντοπωλείο “Το Μύρτιλο”, Αγρίνιο
To ΦΙΛΟΣΟΦΙΚΟ ΚΑΦΕΝΕΙΟ ΑΓΡΙΝΙΟΥ με χαρά σας προσκαλεί στην πρώτη του συνάντηση με θέμα «Χρόνος και Χρήμα» την Κυριακή 9 Απριλίου, ώρα 11:00 π.μ. στο φιλόξενο χώρο «Το Μύρτιλο», Φιλελλήνων 41, Αγρίνιο. Η Πρόσκληση είναι ανοιχτή προς όλους, να ανταμώσουμε και να φιλοσοφήσουμε, με σκοπό την ανταλλαγή απόψεων και επιγνώσεων. Δεν είμαστε επαγγελματίες φιλόσοφοι, αλλά αγαπάμε να επικοινωνούμε και να φιλοσοφούμε, γιατί ο ανεξέταστος βίος δεν ταιριάζει στον άνθρωπο. Η εισήγηση θα γίνει από την Έλενα Τριανταφυλλίδη (Ιατρό, Παθολογοανατόμο) και θα ακολουθήσει συζήτηση με τους παρευρισκόμενους. Επίσης θα συμμετέχουν από Αθήνα διαδικτυακά o Ιωάννης Αυγουστάτος (Ψυχίατρος – Ψυχοθεραπευτής), καθώς και άλλοι εκπρόσωποι της Κίνησης Πνευματικού Ακτιβισμού ΦΩΣ σε ΔΡΑΣΗ

Εσωτερική Όραση - Η Μαγεία της Καθημερινότητας
2023-04-07 20:30 - 22:00 | Online, Greece
Μπορούμε να ζούμε τη μαγεία σ’ αυτόν τον δυστοπικό κόσμο; Ο νους μας θεωρεί πως τα γνωρίζει όλα, κινείται πάντα με στερεότυπα μέσα στο γνωστό, στα πλαίσια του χρόνου και του χώρου για να νοιώθει ασφαλής.Για να νοιώσουμε τη μαγεία πρέπει η ψυχή μας να είναι όπως ενός μικρού παιδιού. Να κοιτάζουμε τη ζωή με έκπληκτα μάτια και δέος σαν να μην γνωρίζουμε τίποτα. Να αφήνουμε ελεύθερο, χαρούμενο και απλό, το πλάσμα που ζει μέσα μας. Χρειάζεται το εγώ να απελευθερωθεί από τον φόβο και ο νους να μάθει να σιωπά. “Να τα σβήνεις όλα πάνω στον πίνακα μέρα με τη μέρα, να γίνεσαι καινούργιος κάθε αυγή, το συναίσθημά σου να είναι πάντα παρθένο….” Φερνάντο Πεσσόα ΕΣΩΤΕΡΙΚΗ ΟΡΑΣΗ : Ενδοσκοπικές καταδύσεις και Υπερβατικές πτήσεις, με την Ματίνα Φουρτούνη, στο Wake Up RadioΠαρασκευή 7 Απριλίου 20.30-21.20Θέμα : “Η Μαγεία της καθημερινότητας”

Γεφυρώνοντας τη θεωρία με την πράξη
2023-03-28 19:30 - 22:00
ΔΙΑΔΙΚΤΥΑΚΟ ΦΙΛΟΣΟΦΙΚΟ ΚΑΦΕΝΕΙΟ ΤΗΣ ΚΙΝΗΣΗΣ “ΦΩΣ ΣΕ ΔΡΑΣΗ”, ΑΠΟΚΕΙΣΤΙΚΑ ΓΙΑ ΤΟΥΣ ΦΙΛΟΥΣ ΑΠΟ ΤΗΝ ΕΠΑΡΧΙΑ ΚΑΙ ΤΟ ΕΞΩΤΕΡΙΚΟ. ΔΗΛΩΣΕΙΣ ΣΥΜΜΕΤΟΧΗΣ ΣΤΟ E-MAIL : elenikir@gmail.com ΣΥΜΠΛΗΡΩΝΟΝΤΑΣ ΤΑ ΣΤΟΙΧΕΙΑ ΕΠΙΚΟΙΝΩΝΙΑΣ ΚΑΙ ΤΗΝ ΠΟΛΗ ΚΑΤΟΙΚΙΑΣ ΚΑΙ ΘΑ ΣΑΣ ΑΠΟΣΤΑΛΕΙ Η ΔΙΕΥΘΥΝΣΗ ΣΤΟ ΖΟΟΜ, ΠΡΙΝ ΤΗΝ ΚΑΘΟΡΙΣΜΕΝΗ ΗΜΕΡΟΜΗΝΊΑ

Ο Πωλητής Ονείρων
2023-03-26 11:00 - 14:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει την ιδιαίτερη χαρά να σας ανακοινώσει την προσεχή προβολή της αφυπνιστικής ταινίας “Ο Πωλητής Ονείρων” (The Dreamseller, 2016)Η ιστορία βασίζεται στο μπεστ σέλερ του ψυχιάτρου και συγγραφέα Augusto Cury (Αουγκούστο Κούρυ) και επικεντρώνεται στη φιλία που προκύπτει μεταξύ ενός ζητιάνου και ενός γνωστού ψυχιάτρου που θέλει να αυτοκτονήσει. Η ταινία είναι γεμάτη από βαθυστόχαστους διαλόγους και μαθήματα ζωής. Ο πωλητής των ονείρων είναι μια παραγωγή που σχεδιάστηκε για να παρακινήσει το κοινό, να αμφισβητήσει μερικές από τις πιο κοινές πεποιθήσεις και να κριτικάρει έντονα τον καταναλωτισμό μιας κοινωνίας που έχει ξεχάσει να ονειρεύεται, με την έννοια του να οραματίζεται μια όμορφη, απλή και αυθεντική ζωή.Διαπραγματεύεται το θέμα της αυτοκτονίας, την αξία της φιλίας και της οικογένειας, τη σημασία του να θέτεις όρια στην εργασία, το πένθος, τη συγχώρεση, την αξία των δεύτερων ευκαιριών και το μυστικό της αληθινής επιτυχίας…Όπως πάντα στο τέλος της προβολής θα ακολουθήσει ανάλυση των κεντρικών νοημάτων από τον ψυχίατρο-ψυχοθεραπευτή Γιάννη Αυγουστάτο και συζήτηση με τους θεατές.Μη τη χάσετε γιατί θα χάσετε!

Αφυπνιστική Αρμονία - Η Μουσική Τέχνη της Αναπνοής
2023-03-22 20:00 - 21:30 | Online, Greece
Μουσική Τέχνη Αναπνοή!Η αρμονική μουσική δονεί τα κύτταρά μας που χορεύουν στο ρυθμό της.Η συνειδητή ήρεμη αρμονική αναπνοή είναι η μουσική μας!Βρίσκουμε το ρυθμό και τη μελωδία της, συντονιζόμαστε μαζί της και η αναπνοή μας γίνεται θεραπεία που γαληνεύει το νου την ψυχή το σώμα.Στην εκπομπή της Τετάρτης 22 Μαρτίου υποδεχόμαστε την Άνοιξη μαθαίνοντας την μελωδική συμφωνία της αναπνοής μας.Συντονιστείτε στο wake up radio, στις 8:00 το βράδυ στη live μηνιαία εκπομπή από την ΑΦΥΠΝΙΣΤΙΚΗ ΑΡΜΟΝΙΑ!

Ειρήνη σε διωγμό
2023-03-19 11:00 - 14:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
Πόσο ζούμε σε Ειρήνη σήμερα; Οι εξωτερικές συνθήκες είναι αντανάκλαση της εσωτερικής μας κατάστασης;Στο θέμα της Ειρήνης θα εστιάσουμε τη συζήτηση στη συνάντησή μας για το μήνα Μάρτιο στην Καρδίτσα. Το θέμα θα εισηγηθεί η κυρία Ρένα Παλιούρα συνταξιούχος καθηγήτρια βιολογίας. Η συζήτηση είναι ανοιχτή σε όλους στο φιλόξενο χώρο “οδος ονείρων” πεζόδρομος Βάλβη 57 στην Καρδίτσα

Πηγές Λήθης & Μνημοσύνη - Έρκυνα, Λιβαδειά
2023-03-12 12:00 - 19:00 | Πηγές Κρύας Λιβαδειά, Λιβαδειά
Έχετε ακούσει για την Έρκυνα;Το ποτάμι που διασχίζει την πόλη της Λιβαδειάς;Ένα από τα θηλυκά ποτάμια της Ελλάδας, Νύμφη, φίλη της Περσεφόνης.Στην αριστερή όχθη της δέσποζε το θρυλικό μαντείο του Τροφωνίου.Εκεί στις πηγές της Λήθης και της Μνημοσύνης.Όποιος ερχόταν να πάρει χρησμό έπινε νερό πρώτα από την πηγή της Λήθης για να “σβήσει την προσωπική του ιστορία” και μετά από της Μνημοσύνης για να θυμηθεί όσα θα δει και θα ακούσει στο ταξίδι της αφύπνισης…Αυτά κι άλλα πολλά θα βιώσουμε κι εμείς σε αυτό το αφυπνιστικό ταξίδι μας.Ελάτε να γιορτάσουμε τα πέντε χρόνια της ομάδας μας, να συνδεθούμε με τη Γη, τον Ουρανό, τη Φύση.Περιοχή απαράμιλλου φυσικού κάλλους με γάργαρα νερά σε επίπεδα που σχηματίζουν καταρράκτες,, πλατάνια και πλούσια βλάστηση, τοξωτές γέφυρες και το κάστρο που θυμίζει παλιές εποχές δόξας…ΛΕΠΤΟΜΕΡΕΙΕΣ ΤΗΣ ΕΞΟΡΜΗΣΗΣ:– Κυριακή 12 Μαρτίου 2023– Σημείο συνάντησης: Πλατεία Καραϊσκάκη- Σταθμός μετρό Μεταξουργείο, 8:00 το πρωί.– Αναχώρηση με πούλμαν 8:15– Άφιξη στην Λιβαδειά και στις πηγές της Κρύας ή Έρκυνας– Πεζοπορία από τις πηγές της Έρκυνας προς το ομώνυμο φαράγγι και το Τρίχινο Γεφύρι.– Ανάβαση από γραφικό μονοπάτι με 600 περίπου σκαλοπάτια προς την κορυφή Γαρδαβίτσα και το Λαφύστιο όρος, με θαυμάσια θέα προς την πόλη.– Επιστροφή από δασικό μονοπάτι στις πηγές της Έρκυνας.– Επίσκεψη στο σημείο όπου βρισκόταν το ιερό τέμενος και το μαντείο του Τροφωνίου από το οποίο έχουν απομείνει κόγχες λαξευμένες στο βράχο του φαραγγιού της Έρκυνας. Παρόλο που τα ευρήματα είναι ελάχιστα η περιοχή αποπνέει ακόμη μυστήριο που συνοδεύει τους μύθους και τις ιστορίες του ξακουστού μαντείου που ήταν ο προπομπός των Δελφών.– Διάρκεια συνολικής πεζοπορίας : 2:30 ώρες,– Βαθμός δυσκολίας μέτριος.– Εξοπλισμός με ορειβατικά μποτάκια και μπατόν είναι απαραίτητος.– Επίσης να έχετε μαζί σας μικρό σακίδιο πλάτης με νερό, σνακ ενέργειας, ρούχα για να αλλάξετε και φυσικά την καλή σας διάθεση!– Ο καθένας συμμετέχει με προσωπική του ευθύνη.– Η ομάδα μετά την πεζοπορία θα γευματίσει σε ταβέρνα της περιοχής. ( προαιρετικό)– Επιστροφή το βράδυ της Κυριακής στις 19:00.– Δηλώσεις συμμετοχής έως 8/3/23 στο email της ομάδας:dromikofos@gmail.comΣας περιμένουμε!

Αγάπη και Διαλογισμός
2023-03-05 11:00 - 13:00 | Thissioview Restaurant, Αποστόλου Παύλου 25, Αθήνα, Greece
Μηνιαία συνάντηση του Φιλοσοφικού Καφενείου Αθήνας της Κίνησης ΦΩΣ ΣΕ ΔΡΑΣΗ.

Ευτοπία - Οι πνευματικοί Ακτιβιστές της Κίνησης «ΦΩΣ ΣΕ ΔΡΑΣΗ»
2023-02-24 20:00 - 21:30 | Online, Greece
Το Wake Up Radio παρουσιάζει την ζωντανή εκπομπή Ευτοπία με την Ειρήνη Τσάτοβα. Μία εκπομπή που παρουσιάζει και αναλύει την φιλοσοφία και τις αρχές της Κίνησης Πνευματικού Ακτιβισμού ΦΩΣ ΣΕ ΔΡΑΣΗ.Στην σημερινή ζωντανή εκπομπή, θα έχουμε την χαρά να γνωρίσουμε τους πνευματικούς ακτιβιστές της Κίνησης ΦΩΣ ΣΕ ΔΡΑΣΗ . Ποιο είναι οι άνθρωποι που βρίσκονται πίσω από τις Φωτεινές Δράσεις. Θα μοιραστούν μαζί μας την εμπειρία τους, τα επόμενα σχέδια και τα πολλαπλά οφέλη του Πνευματικού Ακτιβισμού.Ευτοπία, σήμερα 24 Φεβρουαρίου στις 8μμ , Live από το Wake Up Radio.

Αφυπνιστική Αρμονία - Ήχος και Θεραπεία Στα Αρχαία Ασκληπιεία
2023-02-22 18:00 - 19:30 | Online, Greece
Πρόληψη, θεραπεία, τρόπος εξαγνισμού σώματος και ψυχής.Η θεραπευτική δύναμη του ήχου γνωστή από τα πανάρχαια χρόνια, βασική θεραπεία στα αρχαία Ασκληπιεία.Ελάτε σ’ ένα ταξίδι στο χρόνο, βαδίζοντας στα μονοπάτια της θεραπευτικής τέχνης του ήχου των αρχαίων προγόνων μας.Τετάρτη 22 Φεβρουαρίου στις 7:00 το απόγευμα συντονιστείτε στο Wake Up Radio.Το Αφυπνιστικό web radio της Κίνησης Πνευματικού Ακτιβισμού ΦΩΣ ΣΕ ΔΡΑΣΗ.Ζωντανή εκπομπή από την ομάδα Αφυπνιστική Αρμονία – WAKE UP HARMONY.Με την Ελένη Κυριακοπούλου

Astral City
2023-02-19 11:00 - 14:00 | Κινηματογράφος Μικρόκοσμος, Greece
O Αφυπνιστικός Κινηματογράφος, της Κίνησης Πνευματικού Ακτιβισμού ΦΩΣ ΣΕ ΔΡΑΣΗ, κατόπιν θερμής παράκλησης πολλών φίλων προβάλλει ξανά, μετά από πέντε χρόνια, την περίφημη ταινία ASTRAL CITY (Nosso Lar, 2010), βασισμένη στο ομώνυμο βιβλίο του μεγαλύτερου Βραζιλιάνου διάμεσου Φρανσίσκο (Τσίκο) Σαβιέρ (Chico Xavier) του 1943, το οποίο του υπαγορεύτηκε από το πνεύμα που υπογράφει με το ψευδώνυμο Αντρέ Λουίς. Η ταινία Μας δίνει μια μοναδική περιγραφή για την ζωή μετά θάνατον. Η αριστουργηματική μουσική είναι του Φίλιπ Γκλάς (Phillip Glass) . Σκηνοθεσία: Wagner de AssisΣενάριο: Wagner de AssisΗθοποιοί: Renato Prieto, Fernando Alves Pinto, Rosane Mulholland, Inez VianaΗ ταινία είχε μια ενθουσιώδη υποδοχή , όταν πρωτοβγήκε στις αίθουσες τις Βραζιλίας στις 3 Σεπτεμβρίου του 2010 και έκοψε περισσότερα από ένα εκατομμύριο εισιτήρια τις πρώτες μέρες !Η ταινία προβάλλεται με ελληνικούς υπότιτλουςΜετά το τέλος της ταινίας θα ακολουθήσει συζήτηση που θα συντονίσει ο ψυχίατρος-ψυχοθεραπευτής Γιάννης ΑυγουστάτοςΜια μοναδική εμπειρία που δεν πρέπει να χάσετε.Η προβολή της ταινίας θα γίνει την Κυριακή 19/2/2023 , 11.00-14.00, στον Κινηματογράφο ΜΙΚΡΟΚΟΣΜΟΣ (Λεωφόρος Συγγρού 106) Περιγραφή της ταινίας:Σε αυτή τη ζωντανή αφήγηση, ο συγγραφέας μας προσφέρει τις παρατηρήσεις και τις ανακαλύψεις του σχετικά με τη ζωή στον κόσμο των πνευμάτων, και ενεργεί ως ένα είδος ρεπόρτερ που καταγράφει τις δικές του εμπειρίες. Αποκαλύπτει έναν παλλόμενο κόσμο γεμάτο από ζωή και δραστηριότητα μιας πνευματικής πόλης, που οργανώθηκε με υποδειγματικό τρόπο. Εκεί συναντά ένα μέρος Αρμονίας, όπου οι άνθρωποι ζουν σε ειρήνη, εργαζόμενοι για την προσωπική τους ανάπτυξη και το καλό της ανθρωπότητας, προετοιμάζοντας την επόμενη μετενσάρκωσή τους. Ο Αντρέ Λουίζ μέσα από διάφορες περιπέτειες αλλάζει την συμπεριφορά του και γίνεται ένας πιο συνειδητός και αλτρουιστής άνθρωπος. Η ταινία περιέχει καταπληκτικές σκηνές από τοπία αιθερικά, μετα-μοντέρνες τεχνολογίες, αλλά και στιγμές συγκινητικές όπως η συνάντηση του ήρωα ιατρού με την πεθαμένη μητέρα του, η οποία βρίσκεται σε υψηλότερο επίπεδο δόνησης.

Όνειρο και Όραμα
2023-02-19 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
όνειρο και όραμα. Ποια η ουσιαστική διαφορά μεταξύ τους;εγκλωβισμός ή δι-έξοδος;Η τρικλοποδιά του “μπορώ” στο “θέλω”.Το “γιατί όχι”, στα “όχι”.Βούληση και φαντασία . Σ αυτό το θέμα θα εμβαθύνουμε στο φιλοσοφικό καφενείο Καρδίτσας της κίνησης φως σε δράση. Οι συναντήσεις του φιλοσοφικού καφενείου είναι μηνιαίες με θέματα που ορίζονται και κοινοποιούνται στη ομώνυμη διαδικτυακή ομάδα.Δεν είμαστε “ειδικοί “ούτε “κομματικοί” , για να σας προλάβω.. Ανθρωποι σκεπτόμενοι είμαστε που πιστεύουμε ότι μέσω της φιλοσοφίας γινόμαστε περισσότερο Ανθρωποι με ότι προεκτάσεις αυτό συνεπάγεται για την κοινωνία.Εμπνευστής της κίνησης “φως σε δράση” είναι ο ψυχίατρος, ψυχοθεραπευτής, συγγραφέας Γιάννης Αυγουστάτος.Αν και εσύ πιστεύεις ότι αλλάζοντας τον εαυτό μας, αλλάζουμε τον κόσμο, είσαι ένας από μας! Έλα μαζί μας !στην οδό ονείρων ( πεζόδρομος Βάλβη 57) την Κυριακή 19 Φεβρουαρίου 11:00 με 1:00 το πρωί.είσοδος ελεύθερη

Ο φόβος της αλλαγής
2023-02-14 20:00 - 22:00 | Online, Greece
ΠΡΩΤΟ ΔΙΑΔΙΚΤΥΑΚΟ ΦΙΛΟΣΟΦΙΚΟ ΚΑΦΕΝΕΙΟ ΤΗΣ ΚΙΝΗΣΗΣ “ΦΩΣ ΣΕ ΔΡΑΣΗ”, ΑΠΟΚΕΙΣΤΙΚΑ ΓΙΑ ΤΟΥΣ ΦΙΛΟΥΣ ΑΠΟ ΤΗΝ ΕΠΑΡΧΙΑ ΚΑΙ ΤΟ ΕΞΩΤΕΡΙΚΟ.ΔΗΛΩΣΕΙΣ ΣΥΜΜΕΤΟΧΗΣ ΣΤΟ E-MAIL ΤΗΣ ΚΙΝΗΣΗΣ : fossedrasi@gmail.com ΣΥΜΠΛΗΡΩΝΟΝΤΑΣ ΤΑ ΣΤΟΙΧΕΙΑ ΕΠΙΚΟΙΝΩΝΙΑΣ ΚΑΙ ΤΗΝ ΠΟΛΗ ΚΑΤΟΙΚΙΑΣ ΚΑΙ ΘΑ ΣΑΣ ΑΠΟΣΤΑΛΕΙ Η ΔΙΕΥΘΥΝΣΗ ΣΤΟ ΖΟΟΜ.

Πεζοπορία στη χιονισμένη Πάρνηθα
2023-02-12 09:00 - 15:00 | Φαράγγι της Χούνης, Πάρνηθα, Αθήνα, Greece
Κυριακή 12 Φεβρουαρίου 2023 πεζοπορούμε στην χιονισμένη Πάρνηθα !Το ΔΡΟΜΙΚΟ ΦΩΣ σε συνεργασία με την ομάδα ΔΥΤΙΚΕΣ ΠΕΡΙΠΕΤΕΙΕΣ και τον αρχηγό της και φίλο μας Κώστα Γυμναστή, με την πολύχρονη εμπειρία σε ορεινές πεζοπορίες και όχι μόνο, σας υπόσχονται μια αξέχαστη πεζοπορία στο πανέμορφο φαράγγι της Χούνης και το χιονισμένο τοπίο του βουνού.Όσοι είστε έτοιμοι να ζήσετε αυτή την ιδιαίτερη εμπειρία, ελάτε μαζί μας στις 9.00 το πρωί με δικά σας μέσα. Συνάντηση στο πάρκινγκ του τελεφερίκ της Πάρνηθας και αναχώρηση στις 9:30.Θα ακολουθήσουμε το μονοπάτι μέσα από το φαράγγι με τελικό προορισμό το καταφύγιο Μπάφι, εφόσον οι καιρικές συνθήκες το επιτρέψουν.Προσοχή στον ρουχισμό και τον εξοπλισμό σας!Όσοι λάβετε μέρος παρακαλείστε να φορέσετε κατάλληλα για χιόνι ρούχα, με ιδιαίτερη έμφαση στα μποτάκια πεζοπορίας και οπωσδήποτε να έχετε μαζί σας μπατόν.Μικρό σακίδιο πλάτης με τα απαραίτητα ρούχα αλλαγής, γάντια, σκούφο, νερό, και σνακ.Καλή φυσική κατάσταση είναι απαραίτητη.Βαθμός δυσκολίας Β.Όσοι λάβουν μέρος συμμετέχουν με προσωπική τους ευθύνη.Η εκδήλωση παρέχεται δωρεάν.Δηλώσεις συμμετοχής μέχρι το Σάββατο 11/2/23 στο email dromikofos@gmail.comΣας περιμένουμε!

Ανοιχτό Μικρόφωνο - Περί θυμού (Σενέκας)
2023-02-01 16:00 - 18:00 | Online, Greece
Παρουσίαση-σχολιασμός του βιβλίου του Σενέκα “Περί θυμού” (De Ira) , στην ζωντανή διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ ΜΕ ΤΟΝ ΓΙΑΝΝΗ ΑΥΓΟΥΣΤΑΤΟ, από το κανάλι του ΕΠΑΜ, στο youtube.

Το Τέλος είναι η Αρχή μου
2023-01-22 11:00 - 14:30 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ, παρουσιάζει σε πρώτη Ελληνική προβολή την συγκινητική και διδακτική ταινία “ΤΟ ΤΕΛΟΣ ΕΙΝΑΙ Η ΑΡΧΗ ΜΟΥ”, του 2010, (με Ελληνικούς υπότιτλους, κατάλληλη και για παιδιά). Θα ακολουθήσει ανάλυση των κεντρικών νοημάτων από τον ψυχίατρο-ψυχοθεραπευτή Γιάννη Αυγουστάτο και συζήτηση με τους θεατές. Πρόκειται για την κινηματογραφική μεταφορά του ομώνυμου αυτοβιογραφικού βιβλίου του πολυταξιδευμένου πολεμικού ανταποκριτή και Ιταλού συγγραφέα , Τιτσιάνο Τερζάνι. Ο Τερζάνι (1938-2004) συνειδητοποιώντας ότι ο καρκίνος που έπασχε τον έφερνε κοντά στον θάνατο, έγραψε στον γιο του Φόλκο ζητώντας του να τον επισκεφτεί στην εξοχική κατοικία του για να περάσει τις τελευταίες μέρες της ζωής του μαζί του. Η επιστροφή του γιου γίνεται αφορμή για έναν βαθυστόχαστο διάλογο μεταξύ των δύο για το νόημα της ζωής. Ο Tiziano Terzani, μέσα στο τοπίο των Απεννίνων , αφηγείται στον Folco την ιστορία της ζωής του ως ανταποκριτής στην Ασία, τις πνευματικές του εμπειρίες, τους προβληματισμούς του για τη ζωή και την ανθρωπότητα, μοιράζοντας επίσης την νηφαλιότητα με την οποία αντιμετωπίζει το τέλος του. Ο Φλωρεντινός δημοσιογράφος καταφέρνει να αποσπαστεί πνευματικά από το σώμα του για να καταπολεμήσει καλύτερα τα δεινά της ασθένειας και να μεταδώσει μια ξεκάθαρη γαλήνη στα μέλη της οικογένειάς του στα οποία ζητά να μην κλάψουν, αλλά να γελάσουν μετά την αποχώρησή του, επειδή έχει φτάσει στην εσωτερική ειρήνη και δεν φοβάται καθόλου τον θάνατο, που τον αντιμετωπίζει ως μια νέα ενθουσιώδη περιπέτεια. Την ταινία Das Ende ist mein Anfang σκηνοθέτησε ο Jo Baier, και πρωταγωνιστεί ο Bruno Ganz. Tην μουσική συνέθεσε ο Ludovico Einaudi

Ανοιχτό Μικρόφωνο - Για το σύντομον του βίου
2023-01-18 16:00 - 18:00 | Online, Greece
Παρουσίαση -σχολιασμός του βιβλίου του Σενέκα De Βrevitate Vitae (Για το Σύντομον του Βίου), στην διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ, με τον Γιάννη Αυγουστάτο. Το De Brevitate Vitae είναι ο δέκατος από τους διαλόγους του Σενέκα και πιθανότατα χρονολογείται το 49 μ.Χ. έτος κατά το οποίο επιστρέφει από την εξορία στην Κορσική. Είναι αφιερωμένο στον φίλο του Πομπέο Παολίνο, πολιτικό και πατέρα της συζύγου του (πεθερό του).

Αντιμετωπίζει το πρόβλημα της παροδικότητας του χρόνου, αμφισβητώντας το κλισέ της συντομίας της ανθρώπινης ύπαρξης•

Αντιπαραβάλλει τη μάζα, θύμα του χρόνου, γιατί τον σπαταλά, με τους σοφούς, που καταφέρνουν να τον κυριαρχήσουν. «Δεν έχουμε λίγο χρόνο, αλλά χάνουμε πολύ χρόνο» είναι η αφετηρία του προβληματισμού του.
